Source: https://www.riigiteataja.ee/akt/13251889?tegevus=telli-teavitus
Timestamp: 2020-03-31 14:23:56+00:00
Document Index: 5746162

Matched Legal Cases: ['§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 3', '§ 8', '§ 4', '§ 5', '§ 6', '§ 7', '§ 3', '§ 14', '§ 8', '§ 22', '§ 9', '§ 8', '§ 10', '§ 11']

Tervisekaitsenõuded toitlustamisele tervishoiu- ja hoolekandeasutuses – Riigi Teataja
Tervisekaitsenõuded toitlustamisele tervishoiu- ja hoolekandeasutuses
Tervisekaitsenõuded toitlustamisele tervishoiu- ja hoolekandeasutuses - sisukord
§ 3 Üldnõuded toitlustamise korraldamisele
§ 4 Tavatoit
§ 5 Dieettoit
§ 6 Raseda ja last rinnaga toitva ema toit
§ 7 Imiku toit
§ 8 Serveerimine ja taaskuumutamine
§ 9 Toidunõude ja kööginõude pesemine
§ 10 Toidujäätmete eemaldamine
Vastu võetud 14.11.2002 nr 131
RTL 2002, 131, 1918
(1) Määrus sätestab tervisekaitsenõuded haiglas ööpäevaringselt viibivate patsientide ja ööpäevases hoolekandeasutuses (edaspidi hooldekodu) viibivate isikute (edaspidi kliendid) toitlustamisele, sealhulgas pakutava toidu koostisele ning toiduenergia- ja toitainetesisaldusele.
(2) Käesoleva määruse nõuded ei kehti haigla ja hooldekodu personali toitlustamise, kliendi eraviisilise söömise ega patsiendi sonditoitudega enteraalse toitlustamise kohta.
Määruses kasutatakse termineid «Rahvatervise seaduse», «Sotsiaalhoolekande seaduse», «Toiduseaduse», «Tervishoiuteenuste korraldamise seaduse» ja nende seaduste alusel kehtestatud õigusaktides esitatud tähenduses.
§ 3. Üldnõuded toitlustamise korraldamisele
(1) Haiglas ja hooldekodus peab olema korraldatud klientide toitlustamine ja varustamine nõuetekohase toiduga, vältides seejuures nakkus- ja muu tervisohu tekkimist.
(2) Toitlustamist korraldatakse tervisekaitse-, toiduohutuse- ja hügieeninõuete kohaselt, järgides käesolevas määruses, «Rahvatervise seaduses», «Toiduseaduses» ja muudes asjakohastes toidualastes õigusaktides sätestatud nõudeid.
(3) Vanemate kui 1-aastaste laste toitlustamisel järgitakse «Rahvatervise seaduse» § 8 lõike 2 punkti 4 alusel koolieelses lasteasutuses ja koolis toitlustamisele kehtestatud tervisekaitsenõudeid ning imikute toitlustamisel käeoleva määruse nõudeid.
(4) Toitlustamisel tuleb arvestada klientide terviseseisundit ja vanust, arsti poolt määratud dieettoitlustamise nõudeid ning tervisliku toitumise põhimõtteid.
(5) Haiglas ja hooldekodus antakse süüa kindlaks määratud ajal, lastele vähemalt neli korda (välja arvatud imikud) ja täiskasvanutele vähemalt kolm korda päevas, kui haiguse, päevastatsionaaris viibimise või muul põhjusel ei ole arsti poolt ette nähtud teistsuguseid nõudeid. Vähemalt kolmel söögikorral pakutakse kuuma toitu.
(6) Imikuid peab toitma vähemalt 5 korda päevas, kui arst või muu vastutav tervishoiutöötaja ei ole määranud teistsuguseid nõudeid.
(7) Toitlustusettevõtja peab hooldekodus koostama vähemalt nädalaks iga päeva menüü ja kooskõlastama selle hooldekodus toitlustamist korraldava töötajaga.
(8) Haigla määrab ja kooskõlastab toitlustusettevõtjaga tavatoidu ja dieettoidu tellimise ning menüü koostamise korra.
(9) Menüüs peab toiduvalik olema vaheldusrikas ja tervislik. Menüü koostamisel tuleb võtta aluseks määruse lisades 1 ja 2 esitatud vanuserühma keskmine ööpäevane toiduenergia- ja toitainetevajadus ning arvestada arsti poolt määratud dieettoitlustamise nõudeid. Menüü hindamisel võetakse arvestuse aluseks kahe nädala toidu keskmine toiduenergia ja toitainetevajadus.
(10) Toitlustusettevõtjal peab olema patsiendile pakutava toidu, samuti dieettoidu kohta toitumisalane teave valmistoitude koostisainete, toiduenergia, makrotoitainete (süsivesikud, valgud, toidurasvad ja vesi) ning võimaluse korral kolesterooli-, kiudainete-, kaltsiumi- ja naatriumisisalduse kohta.
(11) Hooldekodu ja haigla klientide toitlustamise kord ning päevamenüü pannakse klientidele nähtavasse või teadaolevasse kohta.
§ 4. Tavatoit
(1) Tavaline päevane toit (edaspidi tavatoit) peab rahuldama toitainetevajaduse ja toidust saadav toiduenergia katma kahe nädala keskmise ööpäevase toiduenergiavajaduse.
(2) Tavatoidu toiduenergia- ja toitainetesisalduse osas tehakse muudatusi haigusest tingitud põhjustel ja vajaduse korral määratakse kliendile dieet. Võimaluse korral arvestatakse ka usulistest või eetilistest põhjustest tingitud vajadusi.
(3) Toidurasvade kogus peab katma ööpäevase toidurasvavajaduse ning arvestades, et küllastunud rasvhapped ei tohi moodustada üle 1/3 toidurasvavajadusest.
§ 5. Dieettoit
(1) Dieettoidu ja dieettoitlustamise korra määrab patsiendile arst või muu vastutav tervishoiutöötaja. Dieedi määramisest teavitatakse patsienti.
(2) Dieettoitude kohta koostatakse dieetide kaupa toitude nimistu (edaspidi dieettoitude nimistu) koos andmetega näidustuste ja toitumisalase teabe kohta. Dieettoitude valmistamisel võib lähtuda käesoleva määruse lisas 3 esitatud dieettoitude jaotusest ning toiduenergia- ja toitainetesisaldusest ning arsti poolt määratud erinõuetest.
§ 6. Raseda ja last rinnaga toitva ema toit
(1) Rase peab alates neljandast raseduskuust saama toiduga lisas 1 esitatud eakohasele toiduenergiavajadusele täiendavalt lisaenergiat 1700 kJ/päevas ehk 255 kcal/päevas.
(2) Last rinnaga toitva ema lisaenergiavajadus on:
1) neljanda toitmiskuu lõpuni 2500 kJ/päevas ehk 600 kcal/päevas;
2) alates viiendast toitmiskuust 2100 kJ/päevas ehk 500 kcal/päevas;
3) osalise rinnaga toitmise korral 1200 kJ/päevas ehk 285 kcal/päevas.
(3) Raseda ja last rinnaga toitva ema toidu valmistamisel kasutatakse jodeeritud soola.
§ 7. Imiku toit
(1) Imiku toit peab katma imiku ööpäevase toiduenergia- ja valguvajaduse. Arvestuse aluseks võetakse § 3 lõike 9 kohaselt keskmine ööpäevane toiduenergia- ja valguvajadus või toiduenergia- ja valguvajadus imiku kehamassi kilogrammi kohta.
(2) Hooldekodus viibiva imiku toiduks esimese kuue kuu jooksul on rinnapiim või rinnapiima puudumise või vähesuse korral imiku piimasegu ning üle kuue kuu vanuse imiku jätkupiimasegu ja lisatoiduks teraviljatoidud ning imiku ja väikelapsetoidud, mis peavad vastama «Toiduseaduse» § 14 lõike 5 alusel Vabariigi Valitsuse määrusega eritoidule kehtestatud koostis- ja kvaliteedinõuetele ning eritoitude valmistamiseks kasutatavate ainete ja eritoidu käitlemise suhtes esitatavatele nõuetele ning märgistamise ja muul viisil teabe edastamise erinõuetele ning korrale ning samuti muudes toidualastes asjakohastes õigusaktides sätestatud nõuetele.
(3) HIV-positiivse või narkomaanist ema imiku toitmiseks tuleb kasutada ema rinnapiima asemel imiku piimasegu või jätkupiimasegu.
(4) Lisatoitu (tõhustustoitu) tuleb anda imikule pärast kuuekuuseks saamist, kuid vajaduse korral võib alustada lisatoidu andmist ka varem vastavalt arsti soovitusele.
(5) Uute koostisosade (või, vesi, puljong jt) lisamisel imiku toidu hulka tuleb toit uuesti läbi kuumutada.
§ 8. Serveerimine ja taaskuumutamine
(1) Valmistoite võib serveerida, säilitada ja vedada tingimustes, mis võimaldavad vältida toidu saastumist, mikroobide paljunemist ja kindlustavad toidu nõuetekohase säilimise kliendile üleandmiseni. Toidu säilitamisel tuleb järgida „Toiduseaduse” ja selle § 22 lõike 2 alusel kehtestatud nõudeid.
(5) Külmseadmes säilitatud kuumtöödeldud ja jahutatud toit tuleb pärast külmseadmest väljavõtmist ühe tunni jooksul kiiresti taaskuumutada kogu toidu ulatuses vähemalt temperatuurini 75 ºC ning seejärel taaskuumutatud toit võimalikult kiiresti serveerida.
(6) Nakkushaiglas ja muus haiglas või hooldekodus, kus on nakkuse edasikandmise oht, tuleb võimaluse korral kasutada ühekordselt kasutatavaid toidunõusid ja vältida kontaktnakkusisolatsioonis olevate patsientide, eriti tuberkuloosihaigete toitlustamisel nakkuse levikut. Toidujagaja ei tohi siseneda ruumi, kus viibib kontaktisolatsioonis olev patsient.
(7) Toidu veol patsientidele peab ka serveerimisvalmis toit olema kaetud.
(8) Enne valmistoidu serveerimist peab vastutav töötaja kontrollima valmistoidu kvaliteeti ja registreerima kontrollitulemused.
§ 9. Toidunõude ja kööginõude pesemine
(1) Toidunõude ja kööginõude pesemise kohta peab olema nõudepesemisjuhend.
(2) Kui tuberkuloosihaigele ja teistele § 8 lõikes 6 nimetatud patsientidele antakse toit tavaliste korduvkasutusega toidunõudega, siis tuleb kasutatud toidunõusid hoida desinfitseerimislahuses enne nende pesemist ja tagastamist nõudepesuruumi.
§ 10. Toidujäätmete eemaldamine
(1) Hooldekodu ja haigla klientide toidu ülejääkide eemaldamine, kogumine, säilitamine, hävitamine ja vedamine peab olema ohutu.
(2) Haigla kontaktnakkusisolatsioonis olevate patsientide vedelad toidujäägid tuleb valada kanalisatsiooni ja tahked toidujäägid panna bioloogiliste jäätmete kotti või käidelda toidujäägid haigla nakkustõrje korda järgides.
§ 11. [Kehtetu – RTL 2009, 96, 1437 - jõust. 01.01.2010]
(1) Määrus jõustub 1. jaanuaril 2003. a.
(2) Paragrahvi 3 lõige 10 jõustub 1. jaanuaril 2005. a.
Sotsiaalministri 14. novembri 2002. a määruse nr 131 «Tervisekaitsenõuded toitlustamisele tervishoiu- ja hoolekandeasutuses»
KESKMINE ÖÖPÄEVANE TOIDUENERGIA- JA TOITAINETEVAJADUS
Vanuse-rühm
Toiduenergiavajadus1
Valgud vähemalt
keskmine ja piirkogused3
Süsivesikud keskmine ja piirkogused
kJ/päevas
kcal/päevas
g/päevas
% toidu-
liitrit/
[41–55]
[169–199]
[57–67]
[254–276]
0,9/0,5
[68–79]
[299–324]
[71–84]
30±2,5
[335–365]
[82–98]
[376–410]
[39–52]
[159–188]
[51–60]
[227–246]
[271–293]
[62–72]
[289–314]
[66–78]
[308–335]
[85–101]
[408–442]
[390–425]
1,4/0,9
[76–90]
[362–393]
[70–83]
[333–362]
[67–79]
[321–349]
[64–76]
[305–330]
[61–72]
[288–312]
[256–279]
1 Toiduenergia on väljendatud kilodžaulides (kJ) ja kilokalorites (kcal) arvestusega 1 kcal= 4,2 kJ.
2 Veevajadus: vesi jookidest ja vesi toidust.
3 Minimaalse soovitatud rasvakoguse korral võetakse maksimaalne süsivesikute kogus, mida vähendatakse valkude koguse võrra, juhul kui valkude kogus on suurem kui tabelis esitatud.
Sotsiaalministri 14 novembri 2002. a määruse nr 131 «Tervisekaitsenõuded toitlustamisele tervishoiu- ja hoolekandeasutuses»
IMIKU TOIDUENERGIA- JA VALGUVAJADUS
Toiduenergiavajadus
Valguvajadus
Keskmine toiduenergiavajadus
Keskmine valguvajadus
kilogrammi kehamassi kohta
2-kuune
3-kuune
4-kuune
5-kuune
7-kuune
8-kuune
9-kuune
10-kuune
11-kuune
DIEETTOITUDE TOIDUENERGIA- JA TOITAINETESISALDUS
Dieedi nimetus
Toiduenergia
Baasdieet
Mage dieet
Kiudainerikas dieet
Valgurikas dieet
Piimavaba dieet
Valguvaene dieet
Puriinidevaene dieet
Jääkidevaene dieet
Operatsioonijärgne dieet
Ägeda pankretiidi dieet P 1
Ägeda pankretiidi dieet P 2
Ägeda pankretiidi dieet P 3
Toiduallergeenidevaba dieet
Vedel dieet
Süsivesikute sisaldus 300 g
Süsivesikute sisaldus 250 g
Süsivesikute sisaldus 200 g
Süsivesikute sisaldus 150 g
Suhkruhaige vedel dieet
Suhkruhaige pehme dieet